"La Cumbinella" - in gieu da lingua divertent

Dapi quest onn datti la "Cumbinella", in gieu da cartas per emprender rumantsch cun cumbinar pleds. EI sa basa sin il gieu da cartas conuschent "Kommis" ch'i dat gia per franzos, englais e latin. La "Cumbinella" pon ins retrair en trais sets, per principiants, per avanzads e per profis cun mintgamai 102 cartas. La LR ha creà quest gieu en collavuraziun cun la Scola per linguistica applitgada a Turitg e cun sustegn da la Pro Patria e da I'URG. La finamira dal gieu è da furmar construcziuns correctas, da prolungar e da midar las frasas e d'evitar puncts da chasti. Il gieu cuntegna jokers, cartas cun adjectivs, substantivs, adverbs, verbs, pronoms e preposiziuns e mintga carta ha ses dumber da puncts. EI è adattà per giugar en gruppas, surtut era per ina lecziun divertenta ed instructiva en scola. La finamira è da furmar frasas grammaticalmain correctas, ed uschia metta forsa in giugader mintgatant ina legra frasa sin maisa, sco p.ex.: "Las tridas giaglinas van a kino" u "La stizun blaua venda bellas pantoflas al giuven medi". Quant "nonsense" ch'ina frasa astga cuntegnair, quai po mintga gruppa decider sezza...

[Pagina rumantscha]